open-index/open-wikipedia-markdown huggingface dataset:
Δεσποτικό Ιωαννίνων

*Για οικισμούς με το ίδιο όνομα δείτε το λήμμα [[Δεσποτικό|Δεσποτικό (αποσαφήνιση)]]*

Το **Δεσποτικό** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Το Δεσποτικό βρίσκεται στις νότιες παρυφές του όρους Κασιδιάρης, στην κοιλάδα του ποταμού Καλαμά και σε υψόμετρο 540 μέτρα. Το χωριό βρίσκεται στα 32 χιλιόμετρα βορειοδυτικά των Ιωαννίνων, στα δεξιά  ταξιδεύοντας από την παλιά εθνική οδό Ιωαννίνων - Ηγουμενίτσας. Σύμφωνα με το σχέδιο Καλλικράτης αποτελεί τη τοπική κοινότητα Δεσποτικού που υπάγεται στη δημοτική ενότητα Μολοσσών του δήμου Ζίτσας και σύμφωνα με την απογραφή του 2011 έχει 92 κατοίκους. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Τοποθεσία
Το ιστορικό Δεσποτικό (παλιές ονομασίες ΄Ιλιον (Ilium), Κρετσούνιστα) βρίσκεται 32 χιλιόμετρα ΒΔ των Ιωαννίνων στα όρια του σημερινού Δήμου Ζίτσας της δημοτικής ενότητας των Μολοσσών. Τα σπίτια του σημερινού Δεσποτικού είναι απλωμένα σε συνοικίες και σκαρφαλωμένα στις πλαγιές του όρους Κασιδιάρη (παλαιά ονομασία Σούτιστα) με πλούσια βλάστηση από βελανιδιές, πλατάνια, πουρνάρια, καρυδιές, αμυγδαλιές, ελιές και άλλα δέντρα.

## Ιστορικά στοιχεία

Ο ιστορικός/αρχαιολόγος Nicholas Hammond τοποθετεί το Δεσποτικό στο αρχαίο Ίλιον (Ίλιον) και ειδικότερα στην περιοχή του αρχαίου πύργου στην τοποθεσία Παλαιόκαστρο τον οποίο χρονολογεί μεταξύ 290-272 π.Χ. (σελ. 670). Κατά τη μεσαιωνική περίοδο η Κρετσούνιστα, σύμφωνα με τους ιστορικούς Π. Αραβαντινό και Ι. Λαμπρίδη, ήταν το προπύργιο των Βυζαντινών και του Δεσποτάτου της Ηπείρου  και αριθμούσε πάνω από 700 οικογένειες. Στα νότια του χωριού βρίσκεται το μοναστήρι του Προφήτη Ηλία  με τοιχογραφίες του 18ου αι. και το ιερό λείψανο του Αγίου Τρύφωνα, προστάτη των γεωργών. Ο γνωστός λογοτέχνης πολιτικός Χρήστος Χρηστοβασίλης, που μας δίνει πολλές ιστορικές πληροφορίες στα διηγήματά του με τη ντοπιολαλιά και το ήθος της εποχής, καμάρωνε πως καταγόταν από αυτούς τους Σουλιώτες, είχε δε αναπτύξει πολλούς κοινωνικούς και πνευματικούς δεσμούς με τους κατοίκους της Κρετσούνιστας.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ζίτσας
Ρουμπαί

Το **Ρουμπαί** (, , , , ) είναι γαλλική κοινότητα στο νομό του Νορ, στη διοικητική περιοχή των Ω-ντε-Φρανς.

Το Ρουμπαί σχηματίζει μαζί με τα Λιλ, Τουρκουέν και Βιλνέβ-ντ'Ασκ μια ευρύτατη αστική περιοχή, που αποκαλείται Ευρωπαϊκή Μητρόπολη της Λιλ, της οποίας ο πληθυσμός ξεπερνάει το 1,1 εκατομμύριο κατοίκους.

Με την άνοδο των βιομηχανιών μαλλιού και κλωστοϋφαντουργίας κατά τον 19ο αιώνα η πόλη του Ρουμπαί έγινε ένα από τα μεγαλύτερα βιομηχανικά κέντρα της Γαλλίας. Εκείνη την εποχή η πόλη ονομαζόταν και «Γαλλική Μάντσεστερ» ή «Η πόλη των χιλίων καμινάδες», ενώ ο πληθυσμός του έφτασε τις 8.091 το 1800 και τις 124.661 το 1896. Όμως στα μέσα της δεκαετίας του 1970, η πόλη πλήττεται από την αποβιομηχάνιση, με βαριές συνέπειες στην οικονομική και κοινωνική ζωή.

Διάσημη για την αρχιτεκτονική της κληρονομιά που χρονολογείται από τη βιομηχανική επανάσταση, η πόλη απέκτησε επίσημα τον τίτλο «Πόλη Τεχνών και Ιστορίας» στις 13 Δεκεμβρίου 2000. Το Ρουμπαί έγινε διεθνώς γνωστοί όχι μόνο για του ποδηλατικού αγώνα Παρίσι – Ρουμπαί, αλλά και για το Μουσείο Τέχνης και Βιομηχανίας που ονομάζεται «Λα Πισίν».

## Αδελφοποιήσεις
* Μπράντφορντ, , από το 1969
* Μενχενγκλάντμπαχ, , από το 1969
* Βερβιέ, , από το 1969
* Σκόπια, , από το 1973
* Πράτο, , από το 1981
* Σόσνοβιεκ, , από το 1993
* Κοβιλιά, , από το 2000
* Μπουιρά, , από το 2003

## Παραπομπές


## Εξωτερικοί σύνδεσμοι
* 
* 
*  

Κατηγορία:Κοινότητες του Νορ
Χέντρικ φαν ντερ Μπορχτ ο πρεσβύτερος

Ο *Χέντρικ φαν ντερ Μπορχτ ο πρεσβύτερος*' (φλαμανδικά: **Hendrik van der Borcht de Oudere** (1583 - 26 Ιουλίου 1651) ήταν Φλαμανδός ζωγράφος νεκρών φύσεων και ανθέων και χαράκτης, ο οποίος δραστηριοποιήθηκε κυρίως στη Γερμανία.

Ο φαν ντερ Μπορχτ γεννήθηκε στις Βρυξέλλες. Προβλήματα στις Κάτω Χώρες υποχρέωσαν την οικογένειά του να μετοικήσει στη Γερμανία το 1586. Το 1598 εγκαταστάθηκαν στο Φράνκενταλ, όπου ο φαν ντερ Μπορχτ έγινε μαθητής του Φλαμανδού απόδημου Χίλλις φαν Φάλκενμπορχ. Μεταξύ 1604 και 1610 βρισκόταν στην Ιταλία, πιθανόν στη Ρώμη. Το 1627 εγκαταστάθηκε στη Φρανκφούρτη, όπου και απεβίωσε.

Ο κόμης της Αρουντέλ, καθώς περνούσε από τη Φρανκφούρτη, έγινε ο πάτρονας του γιου του, Χέντρικ φαν ντερ Μπορχτ του νεότερου(1614-1676).  Ο Χέντρικ ο πρεσύβερος θεωρείται επίσης δάσκαλος του ζωγράφου Σεμπάστιαν φαν ντερ Μπορχτ, ίσως άλλου γιου του, που επίσης δραστηριοποιήθηκε στο Φράνκενταλ.

Ο φαν ντερ Μπορχτ θεωρείται μέλος της Σχολής του Φράνκενταλ. Στη Σχολή αυτή περιλαμβάνονταν οι ζωγράφοι Χίλλις φαν Κόνινξλοο, Πίτερ Σάουμπρουκ (Pieter Schoubroeck) και ο γιος του καλλιτέχνη.

## Χαρακτικά

Φιλοτέχνησε τα εξής χαρακτικά:
**Παρθένος και Βρέφος* (1637) από πίνακα του Παρμιτζανίνο
**Ο νεκρός Ιησούς υποβαστάζεται από τον Ιωσήφ τον από Αριμαθαίας* (1645) από σχέδιο του Παρμιτζανίνο για πίνακα του Ραφαήλ
**Ο Αβραάμ στην τράπεζα με Αγγέλους*  από πίνακα του Λουντοβίκο Καρράτσι
**Ο Ιησούς σε παιδική ηλικία αγκαλιάζει τον Άγιο Ιωάννη* από χαρακτικό του Γκουίντο Ρένι βασισμένο στο έργο του Αγκοστίνο Καρράτσι
**Απόλλων και Έρωτας* από έργο του Περίνο ντελ Βάγκα
**Η είσοδος του εκλέκτορα παλατίνου Φρειδερίκου με τη βασιλική πριγκίπισσα της Αγγλίας Ελισάβετ και της ακολουθίας τους στο Φράνκενταλ* 22 πλάκες χαρακτικού (1613)

## Δείτε επίσης
* Κατάλογος Φλαμανδών ζωγράφων

## Παραπομπές


## Πηγές
*

Κατηγορία:Φλαμανδοί ζωγράφοι
Ναχώρ του Σερούχ

Ο **Ναχώρ** (εβραϊκά: נָחֹור) είναι ο γιος του Σερούχ, που αναφέρεται στο Βιβλίο της Γενέσεως 11:22 . Σύμφωνα με κάποιες ερμηνείες, γεννήθηκε και μεγάλωσε στη Σουμεριακή πόλη της Ουρ στον Ποταμό ευφράτη, στην Κάτω Μεσοποταμία, περίπου 2 χιλιετίες προ Χριστού. Σύμφωνα με τη Μετάφραση των Εβδομήκοντα αναφέρεται ότι ήταν 79 χρονών όταν και απέκτησε το γιο του Θάρα, ενώ έζησε συνολικά 304 χρόνια (σύμφωνα με το Μασοριτικό κείμενο, ήταν 29 όταν απέκτησε τον Θάρα, και έζησε άλλα 119 χρόνια, σύνολο 148. Ήταν επίσης ο παππούς του Αβραάμ, του Ναχώρ και του Αρράν, όλοι απόγονοι του Σημ (11:25-27 ).

Το όνομά του περιλαμβάνεται στη γενεαλογία του Ιησού που αναφέρεται στην Καινή Διαθήκη. Η Ορθόδοξη Εκκλησία τον τιμά ως άγιο και εορτάζει τη μνήμη του την Κυριακή προ της Χριστού Γενέσεως, ή Κυριακή των Προπατόρων.  

Γένους ὑπάρχειν τῶν ἄνω λελεγμένων,
Καὶ τὸν Ναχὼρ γνοὺς οὐ διϊστῶ τοῦ γένους.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Ζαρά

Σύμφωνα με το Βιβλίο της Γενέσεως ο **Ζαρά** ήταν ο γιος της Θάμαρ και του Ιούδα, και δίδυμος αδελφός του Φαρές. Το κείμενο αναφέρει ότι ονομάστηκε Ζαρά γιατί όταν έβγαλε το χέρι του έξω πριν γεννηθεί, η μαία το έδεσε μια κόκκινη κλωστή. Αν και όλες οι άλλες χρήσεις της λέξης *zerah* στη Βίβλο μεταφράζονται ως *ανατολή*, εδώ το όνομα υπονοεί το έντονο κόκκινο χρώμα της κλωστής, που είναι το αρχικό χρώμα όταν ανατέλλει ο ήλιος.  

Ο Ζαρά αναφέρεται επίσης ως πρόγονος του Άχαρ, ο οποίος λιθοβολήθηκε μέχρι θανάτου, όπως αναφέρεται στον Ιησού του Ναυή (7:18  και 7:24, όπου ονομάζεται υιός Ζαρά, παραλείποντας πατέρα και παππού).  

Η Βίβλος επίσης αναγνωρίζει τον Ζαρά ως ιδρυτή μίας από τις φατρίες της Φυλής του Συμεών

Το όνομά του περιλαμβάνεται στη γενεαλογία του Ιησού που αναφέρεται στην Καινή Διαθήκη. Η Ορθόδοξη Εκκλησία τον τιμά ως άγιο και εορτάζει τη μνήμη του την Κυριακή προ της Χριστού Γενέσεως, ή Κυριακή των Προπατόρων.  

Κοινῶς ἐπαινῶ σπέρμα κοινὸν Ἰούδα
Φαρὲς Ζαρά τε, τοὺς διδύμους συγγόνους.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
9885 Linux

Ο **9885 Linux** είναι αστεροειδής της Κύριας Ζώνης που ανακαλύφθηκε από το Spacewatch στις 12 Οκτωβρίου 1994 και ανήκει στην οικογένεια της Εστίας. Ονομάστηκε έτσι από τον ομώνυμο πυρήνα λειτουργικού συστήματος.

## Δείτε επίσης
* 9793 Τόρβαλντς - αστεροειδής που ονομάστηκε προς τιμήν του Λίνους Τόρβαλντς (Linus Torvalds)
* 9882 Στόλλμαν - αστεροειδής που ονομάστηκε προς τιμήν του Ρίτσαρντ Στόλλμαν (Richard Matthew Stallman)
* 9965 GNU - αστεροειδής που ονομάστηκε προς τιμήν του εγχειρήματος GNU

## Πηγές
* 

Linux
Ανανί

Ο Προφήτης **Ανανί** έζησε στα χρόνια του βασιλιά Ιούδα (955 π.Χ.). Ο βασιλιάς Ασά με τη βοήθεια του Θεού, είχε στην αρχή αποκρούσει νικηφόρα την εναντίον του επιδρομή του βασιλιά της Συρίας. Κατόπιν όμως ο Ασά συνθηκολόγησε με τον βασιλιά της Συρίας και του έστειλε χρυσό και ασήμι, για να τον βοηθήσει στον πόλεμο εναντίον του βασιλείου του Ισραήλ. Τότε ο Προφήτης Ανανί, παρουσιάστηκε στον Ασά και του έκανε δριμύτατη παρατήρηση. Ο Ασά οργισμένος, φυλάκισε τον Προφήτη. Τελικά όμως αυτός απεβίωσε ειρηνικά.

Η Ορθόδοξη Εκκλησία τιμά τη μνήμη του Προφήτη Ανανί στις 27 Μαρτίου.

Τριὰς τρίπους σός, Ἀνανὶ Θεοπρόπε,
Δι' ἧς τὸ μέλλον προὔλεγες πρὸ τοῦ τέλους.

## Πηγές-Παραπομπές
*Ορθόδοξος Συναξαριστής


Κατηγορία:Πρόσωπα της Παλαιάς Διαθήκης
Κατηγορία:Προφήτες της Εβραϊκής Βίβλου
Κατηγορία:Προφήτες του Χριστιανισμού
Κατηγορία:Χριστιανοί άγιοι από την Παλαιά Διαθήκη
Συμβούλιο των Λαϊκών Επιτρόπων

Το **Συμβούλιο των Λαϊκών Επιτρόπων** ή **Συμβούλιο των Λαϊκών Κομισάριων** (Ρωσικά: Совет народных коммиссаров), γνωστό με το ακρωνύμιο **Σοβναρκόμ** (Совнарком) ήταν ένας κυβερνητικός θεσμός που σχηματίστηκε λίγο μετά την Οκτωβριανή Επανάσταση του 1917. Δημιουργημένο στην Ρωσική Δημοκρατία το συμβούλιο έβαλε τα θεμέλια της αναδιάρθρωσης της χώρας για την διαμόρφωση της Σοβιετικής Ένωσης. Έφτασε να γίνει η ανώτατη κυβερνητική αρχή εκτελεστικής εξουσίας στο σοβιετικό σύστημα στα κράτη που ήρθαν υπό τον έλεγχο των Μπολσεβίκων. 

Το Σύνταγμα του 1918 της ΡΣΟΣΔ επισημοποίησε τον ρόλο του Σοβναρκόμ στην Ρωσική Σοσιαλιστική Ομοσπονδιακή Σοβιετική Δημοκρατία (ΡΣΟΣΔ): επρόκειτο να είναι υπεύθυνο απέναντι στο Συνέδριο των Σοβιέτ για την “γενική διαχείριση των υποθέσεων του κράτους”. Το σύνταγμα επέτρεψε στο Σοβναρκόμ να εκδίδει διατάγματα με πλήρη ισχύ νόμου, όταν το Συνέδριο δεν συνεδρίαζε. Το Συνέδριο, συνήθως μετά, ενέκρινε αυτά τα διατάγματα κατά την επόμενη συνεδρίασή του.

Όταν ιδρύθηκε η Ένωση Σοβιετικών Σοσιαλιστικών Δημοκρατιών τον Δεκέμβριο του 1922, το Σοβναρκόμ της ΕΣΣΔ σχηματίστηκε στα πρότυπα του Σοβναρκόμ της ΡΣΟΣΔ. To 1946 μετονομάστηκε σε Συμβούλιο των Υπουργών.

## Αρχικοί Λαϊκοί Επίτροποι
μικρογραφία|δεξιά|Λένιν και Στάλιν το 1922
Το πρώτο συμβούλιο που εκλέχτηκε από το Δεύτερο Πανρωσικό Συνέδριο των Σοβιέτ απαρτίστηκε, όπως παρακάτω:

## Πανενωσιακό Σοβναρκόμ
Με την δημιουργία της ΕΣΣΔ το 1922, η κυβέρνηση της Ένωσης πήρε έλαβε την μορφή του Σοβναρκόμ της ΡΣΟΣΔ. Οι σοβιετικές δημοκρατίες διατήρησαν τις δικές τους κυβερνήσεις (Σοβναρκόμ_, οι οποίες ασχολήθηκαν με εσωτερικά ζητήματα.

## Σοβμίν
Το 1946, τα Σοβναρκόμ μετασχηματίστηκαν σε Συμβούλιο Υπουργών (Σοβμίν), τόσο σε Πανενωσιακό όσο και επίπεδο Ενωσιακής δημοκρατίας.

## Παραπομπές


## Εξωτερικοί σύνδεσμοι

Κατηγορία:Κυβέρνηση της Ρωσίας
Κατηγορία:Ρωσική Επανάσταση
Κατηγορία:Κυβέρνηση της Σοβιετικής Ένωσης
Συμβούλιο της Ρωσικής Δημοκρατίας

Το **Συμβούλιο της Ρωσικής Δημοκρατίας** (γνωστό επίσης ως **Προκοινοβούλιο**) ήταν ένα νομοθετικό σώμα της Ρωσικής Δημοκρατίας. Συνήλθε στο Ανάκτορο Μαρίνσκι στις 20 Οκτωβρίου 1917, αλλά διαλύθηκε από τους Μπολσεβίκους στις 7/8 Νοεμβρίου 1917. Διευθυνόταν από ένα προεδρείο πέντε μελών υπό τον Σοσιαλ-Επαναστάτη Νικολάι Αυξεντίεφ ως πρόεδρο.

## Πηγές

Κατηγορία:Πολιτική της Ρωσίας
Το δείπνο του Βαλτάσαρ (Ρέμπραντ)

***Το δείπνο του Βαλτάσαρ*** (επίσης ***Γιορτή του Βαλτάσαρ*** ή ***Συμπόσιο του Βαλτάσαρ***) είναι πίνακας ζωγραφικής που φιλοτεχνήθηκε περίπου το 1635 από τον Ρέμπραντ και σήμερα εκτίθεται στην Εθνική Πινακοθήκη Λονδίνου. Αντλώντας έμπνευση από την Παλαιά Διαθήκη και την αφήγηση στο βιβλίο του Δανιήλ (8: 1-28), ο Ρέμπραντ προσπάθησε με αυτό το έργο να καθιερωθεί ως μπαρόκ ζωγράφος ιστορικών θεμάτων.

Ο πίνακας αναπαριστά το δείπνο που παρέθεσε ο πρίγκηπας της Βαβυλώνας Βαλτάσαρ. Για τις ανάγκες του δείπνου, ο Βαλτάσαρ βεβήλωσε τα ιερά σκεύη που είχε εξασφαλίσει ως λάφυρα ο βασιλιάς Ναβουχοδονόσωρ Β΄ από το ναό του Σολομώντα. Ενώ οι καλεσμένοι διασκέδαζαν, ένα ανθρώπινο χέρι έγραψε στον τοίχο τις ακατανόητες λέξεις «Μανή, θεκέλ, φάρες», τις οποίες ερμήνευσε τελικά ο προφήτης Δανιήλ, σύμφωνα με τον οποίο σήμαιναν: «ο θεός μέτρησε τις μέρες της βασιλείας σου, ζυγίστηκες και βρέθηκες ελλιπής, το βασίλειό σου διαιρέθηκε και δόθηκε στους Μήδους και τους Πέρσες». Την ίδια νύχτα, ο Βαλτάσαρ δολοφονήθηκε και βασιλιάς έγινε ο Δαρείος.  

Την περίοδο κατά την οποία φιλοτέχνησε τον πίνακα, ο Ρέμπραντ ζούσε στην εβραϊκή συνοικία του Άμστερνταμ. Για την εβραϊκή επιγραφή στον τοίχο ζήτησε τη βοήθεια του ραβίνου φίλου του Μενασέ μπεν Ισραέλ, ωστόσο αντέγραψε λανθασμένα έναν από τους χαρακτήρες, τους οποίους τοποθέτησε σε στήλες και όχι με φορά από δεξιά προς αριστερά.

Τόσο τα υλικά όσο και η τεχνική που χρησιμοποίησε ο Ρέμπραντ για το *Δείπνο του Βαλτάσαρ* ξεχωρίζουν τον πίνακα από τα υπόλοιπα έργα του. Ειδικότερα, η πλούσια χρωματική παλέτα που χαρακτηρίζει το έργο διακρίνεται για τη χρήση χρωστικών όπως το βερμίλιο, η ώχρα και ο αζουρίτης.

## Παραπομπές


## Εξωτερικοί σύνδεσμοι

* 
* 

Κατηγορία:Έργα ζωγραφικής του Ρέμπραντ
Ευθύμιος Μήτκος

Ο **Ευθύμιος Μήτκος** (αλβανικά: *Thimi Mitko*, **Θίμι Μίτκο** 1820 &ndash; 22 Μαρτίου 1890) ήταν υποστηρικτής της αλβανικής εθνικής αφύπνησης και λαογράφος.

Γεννήθηκε στην Κορυτσά της Αλβανίας (τότε Οθωμανική Αυτοκρατορία), όπου φοίτησε στο τοπικό ελληνικό σχολείο. Ο θείος του, Πέρι Μίτκο, ήταν ένας από τους ηγέτες της Αλβανικής Επανάστασης του 1847 στην Κορυτσά και το Τεπελένι ενάντια στις οθωμανικές μεταρρυθμίσεις (Τανζιμάτ). Και οι δύο εγκατέλειψαν την Αλβανία και πήγαν αρχικά στην Αθήνα και μετά στη Φιλιππούπολη της Βουλγαρίας και τελικώς στην Βιέννη , όπου ο Μήτκος εργάστηκε ως ράφτης. το 1866 μετανάστευσε στην Αίγυπτο όπου αφιερώθηκε στο αλβανικό εθνικό κίνημα στήνοντας παράλληλα επιτυχημένη εμπορική επιχείρηση στο Μπένι Σουέφ, όπου πέθανε το 1890.

Ο Μίτκο συνέλλεγε αλβανικό λαογραφικό υλικό από το 1866. Είχε αλληλογραφία με τον Γιερονίμ ντε Ράντα, τον Ντεμέτριο Καμάρντα, την Ντόρα Ντ' Ίστρια, τον Γιαν Ούρμπαν Γιαρνίκ, τον Κωνσταντίνο Χριστοφορίδη και τον Γκούσταφ Μέγιερ, παρέχοντας στον Καμάρντα δημοτικά τραγούδια, αινίγματα και ιστορίες για την συλλογή του. Η ίδια η αλβανική λαογραφική συλλογή του Μίτκο, η οποία αποτελούνταν από δημοτικά τραγούδια, ιστορίες και δημώδεις ρήσεις από τη Νότια Αλβανία, δημοσιεύτηκε στο ελληνοαλβανικό περιοδικό *Αλβανική Μέλισσα* (Μπλιέττα Σκιπιταρε) το 1878 στην Αλεξάνδρεια της Αιγύπτου. Σύμφωνα με τον Μίτκο, σκοπός της συλλογής ήταν να παρέχει στην ακμάζουσα τότε, αλβανική κοινότητα, πληροφορίες για τα αλβανικά έθιμα. Το έργο εξέδωσε εκ νέου στη Βιέννη το 1924 ο Γκέργκι Πεκμεζί υπό τον τίτλο *Bleta shqypëtare e Thimi Mitkos*. Ο Μίτκο συέγραψε επίσης πληθώρα άρθρων σε ευρωπαϊκά περιοδικά υποστηρίζοντας το αλβανικό ζήτημα. Έγραψε άρθρα και στο ελληνικό περιοδικό Πανδώρα. Ο Μίτκο σε ένα από τα έργα του ισχυρίζεται ότι η πλειονότητα των Αλβανών υποστήριζε την ιδέα να παραμείνουν τμήμα της Οθωμανικής Αυτοκρατορίας.

## Παραπομπές


Κατηγορία:Αλβανοί συγγραφείς
SNK (αποσαφήνιση)

Η σελίδα αυτή μπορεί να αναφέρεται στα εξής:

* SNK (εταιρεία ανάπτυξης και έκδοσης βιντεοπαιχνιδιών)
* Συμβούλιο των Λαϊκών Επιτρόπων
Folk Singer

***Folk Singer*** είναι ο τίτλος του στούντιο άλμπουμ του Αμερικανού blues καλλιτέχνη Muddy Waters, το οποίο κυκλοφόρησε τον Απρίλιο του 1964 μέσω της δισκογραφικής εταιρείας "Chess Records".

## Πριν το άλμπουμ
Μετά την ιδιαίτερα επιτυχημένη εμφάνιση του στο φεστιβάλ τζαζ του Νιούπορτ και την επακόλουθη περιοδεία, η δισκογραφική εταιρεία "Chess Records" πρότεινε στον Waters να ηχογραφήσει κομμάτια για ένα νέο δίσκο. Η σύνθεση του συγκροτήματος του είχε αλλάξει, με το ντράμερ Γουίλι Σμιθ να αντικαθιστά τον Φράνσις Κλέι, ενώ ο Πατ Χέιρ δολοφόνησε τη σύζυγο του και καταδικάστηκε σε ισόβια κάθειρξη, με αποτέλεσμα τη θέση του να πάρουν ο Τζέιμς Μάντισον και ο Σάμι Λόχορν. Ο Λόχορν υπέφερε από ναρκοληψία, με αποτέλεσμα να προσληφθεί στη θέση του ο Buddy Guy.

## Ηχογράφηση
Το "*Folk Singer*" αποτελείται εξ ολοκλήρου από ακουστικές ηχογραφήσεις, αλλάζοντας τον ήχο του Waters ο οποίος βασίζονταν στην ηλεκτρική κιθάρα στις προηγούμενες κυκλοφορίες του. Ο τίτλος του άλμπουμ επιλέχθηκε με σκοπό να προσελκύσει τους φίλους της φολκ μουσικής, σε μία περίοδο που το συγκεκριμένο είδος ήταν ιδιαίτερα δημοφιλές.

Οι ηχογραφήσεις πραγματοποιήθηκαν στα "Tel Mar Recording Studios" του Σικάγου τον Σεπτέμβριο του 1963 με βασικό παραγωγό τον Γουίλι Ντίξον. 

## Κυκλοφορίες, προώθηση και υποδοχή
Ο δίσκος κυκλοφόρησε τον Απρίλιο του 1964 από την "Chess Records", ενώ σε μορφή CD εκδόθηκε το 1993 από την "Mobile Fidelity Sound Lab", με μπόνους κομμάτια τα "*You Can't Lose What You Never Had*" και "*The Same Thing*". Η επανέκδοση του 1999, περιλαμβάνει πέντε επιπλέον τραγούδια, τα "*The Same Thing*", "*You Can't Lose What You Never Had*", "*My John the Conqueror Root*", "*Short Dress Woman*" και "*Put MeiIn Your Lay Away*".

Για την προώθηση του δίσκου, το συγκρότημα του Waters περιόδευσε στην Ευρώπη με το δεύτερο "American Folk Blues Festival", πραγματοποιώντας εμφανίσεις στην Αγγλία, το Βέλγιο, τη Γερμανία, τη Γαλλία και τη Δανία.

Οι κριτικές για τον δίσκο υπήρξαν, κατά κύριο λόγο, θετικές, με το περιοδικό "Rolling Stone" να το κατατάσσει στην 282η θέση της λίστας με τους 500 καλύτερους δίσκους όλων των εποχών. Το "Allmusic" το βαθμολόγησε με 4,5 αστέρια με άριστα τα πέντε, ενώ το "Absolute Sound με 4 / 5. Επίσης, το "Discogs" του έδωσε 4,7 / 5, το "Sputnik Music" μέσο όρο βαθμολογιών 4,2 / 5 και οι "Wilson & Alroy" 3,5 / 5.

## Τραγούδια του δίσκου

## Οι μουσικοί
Οι μουσικοί οι οποίοι ηχογράφησαν το "*Folk Singer*" ήταν οι εξής:

* **[[Μάντι Γουότερς]]** - φωνητικά, κιθάρα
* **[[Buddy Guy]]** - κιθάρα
* **Σάμι Λόχορν** - κιθάρα
* **Τζέιμς Μάντισον** - κιθάρα
* **[[Ότις Σπαν]]** - φυσαρμόνικα, πιάνο
* **Φράνσις Κλέι** - τύμπανα
* **Κλίφτον Τζέιμς** - τύμπανα
* **Σ. Π. Λίρι** - τύμπανα
* **[[Γουίλι Ντίξον]]** - μπάσο
* **Μίλτον Ρέκτορ** - μπάσο
* **Τζ. Τ. Μπράουν** - σαξόφωνο, κλαρινέτο

## Παραπομπές


## Πηγές
* Folk Singer - Muddy Waters | Songs, Reviews, Credits | AllMusic
* Muddy Waters: Folk Singer | The Absolute Sound
* Muddy Waters, 'Folk Singer' - Rolling Stone 

Κατηγορία:Δισκογραφία του Muddy Waters
Κατηγορία:Άλμπουμ του 1964
Δημήτριος ο Σαλαμίνιος (αποσαφήνιση)

Η ονομασία **Δημήτριος ο Σαλαμίνιος** μπορεί να αναφέρεται στα παρακάτω άτομα:

* Δημήτριος ο Σαλαμίνιος (ιστορικός), (4ος αιώνας π.Χ.)
* Δημήτριος ο Σαλαμίνιος (ολυμπιονίκης) (3ος αιώνας μ.Χ.), ολυμπιονίκης του σταδίου και του πεντάθλου
Antonov An-28

Το **Antonov An-28** (Ονομασία αναφοράς NATO: **Cash**) είναι δικινητήριο ελικοφόρο ελαφρύ μεταγωγικό αεροσκάφος που αναπτύχθηκε με βάση το προγενέστερο Antonov An-14M. Επελέγη έναντι του ανταγωνιστικού Beriev Be-30 για χρήση από την Aeroflot ως επιβατηγό μικρών αποστάσεων. Η παρθενική πτήση έλαβε χώρα το 1969 και κατασκευάστηκαν 191 μονάδες συνολικά, εκ των οποίων οι 16 παρέμεναν ενεργές το 2015.

Ο τύπος παρήχθη κατά κύριο λόγο στην Πολωνία κατόπιν αδείας από την PZL-Mielec. Το 1993 η PZL-Mielec ανέπτυξε εγχώρια μία βελτιωμένη παραλλαγή του βασικού σχεδίου, που διατίθεται ως PZL M28 Skytruck.

## Σχεδιασμός και ανάπτυξη
Σχεδιαστικά το An-28 είναι παρόμοιο με το An-14 από πολλές πλευρές, συμπεριλαμβανομένων των πτερύγων και του διπλού κάθετου ουραίου, όμως διαθέτει διαφορετικό προωστικό σύστημα αποτελούμενο από δύο turboprop στην θέση των εμβολοφόρων κινητήρων του An-14 και η άτρακτος του είναι επιμηκυμένη. Το An-28 πραγματοποίησε την παρθενική του πτήση το 1969, όμως τα πρώτα αεροσκάφη προπαραγωγής πέταξαν μόλις το 1975. Μπορούσε να μεταφέρει μέχρι και 15 επιβάτες, ενώ το πλήρωμα ήταν διμελές. Η παραγωγή μεταφέρθηκε στην PZL-Mielec το 1978, μετά πρώτα αεροσκάφη πολωνικής προέλευσης να είναι έτοιμα το 1984. Το An-28 πιστοποιήθηκε τελικά για χρήση από την Σοβιετική Ένωση μόλις το 1986.

## Εκδόσεις
;An-14A
:Η αρχική ονομασία του αεροσκάφους.
;An-14M
:Πρωτότυπο.
;An-28
:Μεταγωγικό/γενικής χρήσης.
;An-28RM Bryza 1RM
:Έκδοση έρευνας και διάσωσης/νοσοκομειακό.
;An-28TD Bryza 1TD
:Μεταγωγικό.
;An-28PT
:Έκδοση με κινητήρες Pratt & Whitney που πέταξε για πρώτη φορά στις 22 Ιουλίου 1993.

## Δείτε επίσης

### Αεροσκάφη που σχετίζονται με την ανάπτυξη του An-28
* Antonov An-14
* Antonov An-38
* PZL M-28 Skytruck

### Παρόμοια αεροσκάφη
* De Havilland Canada DHC-6 Twin Otter
* Dornier 228
* GAF Nomad
* Harbin Y-12
* IAI Arava
* LET L-410 Turbolet
* Shorts SC.7 Skyvan

## Παραπομπές


## Εξωτερικοί σύνδεσμοι

* List of all PZL M28 aircraft used by Polish Air Force
* An-28/M28/M28B production list

An-028
Κατηγορία:Μεταγωγικά αεροσκάφη
Κατηγορία:Πολιτικά αεροσκάφη
Ετεροκανονικότητα

**Ετεροκανονικότητα** ή **ετεροφυσιολογικότητα** είναι η πεποίθηση ότι οι άνθρωποι χωρίζονται σε διακριτέα και συμπληρωματικά φύλα (άνδρας και γυναίκα) με φυσικούς ρόλους στη ζωή. Πρεσβεύει ότι η ετεροφυλοφιλία είναι ο μοναδικός σεξουαλικός προσανατολισμός ή η μοναδική νόρμα, και υποστηρίζει ότι οι σεξουαλικές και γαμήλιες σχέσεις αρμόζουν περισσότερο (ή μόνο) μεταξύ ατόμων διαφορετικού φύλου. Επομένως, μία "ετεροκανονική" άποψη αφορά ευθυγραμμία βιολογικού φύλου, σεξουαλικότητας, ταυτότητας φύλου και ρόλων φύλου. Η ετεροκανονικότητα συχνά συνδέεται με τον ετεροσεξισμό και την ομοφοβία.

## Προέλευση του όρου
Ο Μάικλ Γουόρνερ (Michael Warner) δημοσιοποίησε τον όρο το 1991, σε ένα από τα πρώτα μεγάλα έργα της κουήρ θεωρίας. Οι ρίζες της σύλληψης ανήκουν στην έννοια του βιολογικού/κοινωνικού φύλου του Γκέιλ Ρούμπιν (Gayle Rubin) και την έννοια της Υποχρεωτικής Ετεροφυλοφιλίας της Αντριάν Ριτς (Adrienne Rich)

## Διάκριση
Κριτικοί πάνω στην ετεροκανονική συμπεριφορά, όπως η Κάθι Κοέν (Cathy J. Cohen), ο Μάικλ Γουόρνερ και η Λορίν Μπέλραντ (Lauren Berlant), επιχειρηματολογούν ότι είναι καταθλιπτική, στιγματίζει, περιθωριοποιεί αποκλίνουσες μορφές σεξουαλικότητας και φύλου και καθιστά την αυτο-έκφραση δυσκολότερη όταν η έκφραση αυτή δεν ακολουθεί τη νόρμα. Η ετεροκανονικότητα περιγράφει πώς οι κοινωνικοί θεσμοί και πολιτικές ενισχύουν την αντίληψη ότι οι άνθρωποι είναι ετεροφυλόφιλοι και ότι το φύλο είναι φυσικό δίπολο. 

Σύμφωνα με την πολιτισμική ανθρωπολόγα Γκέιλ Ρούμπιν, η ετεροκανονικότητα στην επικρατούσα κοινωνία δημιουργεί μια "σεξουαλική ιεραρχία" που διαβαθμίζει τις σεξουαλικές πράξεις από ηθικά "καλό σεξ" μέχρι "κακό σεξ". Η ιεραρχία τοποθετεί την αναπαραγωγή, το μονογαμικό σεξ μεταξύ δυσμευμένων ετεροφυλοφίλων στο "καλό σεξ" και τοποθετεί χαμηλότερα οποιαδήποτε πράξη ή άτομο υπολείπεται αυτών των προτύπων μέχρι να φτάσουν στο "κακό σεξ". Πιο συγκεκριμένα, τοποθετεί τα ομοφυλόφιλα  ζευγάρια με μακροχρόνια σχέση και τους ετερόκλητους γκέι μεταξύ των δύο πόλων.

## Παραπομπές


Κατηγορία:Ομοφοβία
Κατηγορία:Μεταμοντέρνα θεωρία
Κατηγορία:Διάκριση εις βάρος ΛΟΑΤ ατόμων
Κατηγορία:Σεξισμός
Κατηγορία:Transgender
Κατηγορία:Σεξουαλικός προσανατολισμός και κοινωνία
Κατηγορία:Ετεροφυλοφιλία
Ντέσμοντ Φάρμερ

Ο **Ντέσμοντ Φάρμερ**, γεννημένος στις 7 Οκτωβρίου 1981 στο Φλιντ του Μίσιγκαν, είναι επαγγελματίας καλαθοσφαιριστής. Έχει ύψος 1,96 μέτρα και αγωνίζεται στη θέση του σούτινγκ γκαρντ.

## Καριέρα
Ο Φάρμερ ξεκίνησε να αγωνίζεται στο λύκειο του Νόρθγουέστερν και φοίτησε στο πανεπιστήμιο της Νότιας Καρολίνας, αγωνιζόμενος μόνο στα δύο τελευταία χρόνια των σπουδών του. Έπαιξε σε 58 αγώνες, με μέσο όρο 19,0 πόντων, 4,7 ριμπάουντ και 1,8 ασίστ.

Αφού απορρίφθηκε από την ομάδα των Ιντιάνα Πέισερς υπέγραψε στην Ελλάδα και τον Άρη Θεσσαλονίκης, με τον οποίο αγωνίστηκε σε οκτώ αγώνες του ελληνικού πρωταθλήματος, με μέσο όρο 13,9 πόντων, 3,4 ριμπάουντ και 2,0 ασίστ.

Ακολούθησε η μεταγραφή του στο Βέλγιο και στη συνέχεια στην Πολωνία, πριν επιστρέψει στην πατρίδα του για τη NBA D-League και τους Τούλσα 66ers. Πριν αγωνιστεί για οκτώ αγώνες στο ΝΒΑ και τους Σιάτλ Σουπερσόνικς, υπέγραψε στην ισπανική Σαραγόσα, ενώ ολοκλήρωσε τη χρονιά στους Τούλσα 66ers.

Το 2007-08, αγωνίστηκε και πάλι στο NBDL με τους Ρίο Γκράντε Βάλεϊ Βάιπερς και στο πρωτάθλημα του Πουέρτο Ρίκο με τους Ατλέτικος ντε Σαν Ζερμάν, πριν υπογράψει στους Σαν Αντόνιο Σπερς τον Σεπτέμβριο του 2008. Με τους Σπερς αγωνίστηκε σε τρεις αγώνες, πετυχαίνοντας 13 πόντους και μαζεύοντας 6 ριμπάουντ.

Στη συνέχεια, συμφώνησε με τη ρωσική Σπαρτάκ Πριμόριε και την κροατική ΚΚ Ζάνταρ, πριν επιστρέψει στις Ηνωμένες Πολιτείες και τους Ρίνο Μπίγκχορνς. Τη σεζόν 2010-11, φόρεσε τη φανέλα της ισραηλινής Ιρόνι Άσκελον συνεχίζοντας στη Δομινικανή Δημοκρατία, την Κολομβία και την Αργεντινή. Το 2015, αγωνίστηκε με την ομάδα της Σίγκαλ Πρίστινα από το Κόσοβο και της Γκουαϊκέριες από τη Βενεζουέλα.

## Παραπομπές


## Πηγές
* Desmon Farmer Player Profile, San Antonio Spurs
* Desmon Farmer NBA Stats | Basketball-Reference.com
* Desmon Farmer Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Οστάνδης
Κατηγορία:Καλαθοσφαιριστές Ασέκο Γκντίνια
Κατηγορία:Καλαθοσφαιριστές ΚΜ Σαραγόσα‎‎‎
Κατηγορία:Καλαθοσφαιριστές Σιατλ Σούπερσονικς‎‎
Κατηγορία:Καλαθοσφαιριστές πορτορικανικών συλλόγων‎
Κατηγορία:Καλαθοσφαιριστές Σαν Αντόνιο Σπερς‎
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Ζάνταρ‎
Κατηγορία:Καλαθοσφαιριστές Τούλσα 66ερς
Κατηγορία:Καλαθοσφαιριστές Ρίνο Μπιγκχορνς
Κατηγορία:Καλαθοσφαιριστές Ρίο Γκράντε Βάλλεϋ Βάιπερς
Κατηγορία:Καλαθοσφαιριστές ισραηλινών συλλόγων‎‎
Κατηγορία:Καλαθοσφαιριστές αργεντίνικων συλλόγων‎‎
Κατηγορία:Καλαθοσφαιριστές κολομβιανών συλλόγων‎
Κατηγορία:Καλαθοσφαιριστές βενεζουελάνικων συλλόγων‎
Hardcore (ταινία)

Το ***Hardcore*** είναι ελληνική ταινία του 2004 σε σκηνοθεσία Ντένη Ηλιάδη. Βασίζεται στο ομώνυμο βιβλίο της Αλέκας Λάσκου.

## Πλοκή

Οι δεκαεπτάχρονες Μάρθα (Κατερίνα Τσάβαλου) και Νάντια (Δανάη Σκιάδη) εργάζονται ως πόρνες και ζουν σε έναν κόσμο με βία, διαφθορά και ναρκωτικά. Ενώ η Μάρθα δέχεται τον ρόλο του παθητικού θύματος της όλης κατάστασης, η Νάντια αποφασίζει να δράσει παίρνοντας τη Μάρθα υπό την προστασία της. Προκειμένου να ξεφύγουν από αυτήν την κατάσταση, έρχονται η μία πολύ κοντά στην άλλη, με αποτέλεσμα να δημιουργηθεί μεταξύ τους ερωτική έλξη. Σύντομα, τα δυο κορίτσια θα εμπλακούν σε μια σειρά από φόνους. **

## Διανομή

## Προβολές
Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης*. *

## Παραπομπές

## Εξωτερικοί σύνδεσμοι
*Η ταινία στο IMDb

Κατηγορία:Ελληνικές ταινίες της δεκαετίας 2000
Κατηγορία:Ελληνικές δραματικές ταινίες
Κατηγορία:Ταινίες σχετικά με την πορνεία
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Ταινίες συσχετιζόμενες με ναρκωτικά
Κατηγορία:Ταινίες του 2004
Κατηγορία:Ελληνόφωνες ταινίες
Κατηγορία:Ελληνικές αστυνομικές ταινίες
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες γυρισμένες στην Ελλάδα
Κατηγορία:Ταινίες βασισμένες σε ελληνικά μυθιστορήματα
Φράντισεκ Βλάτσιλ

Ο **Φράντισεκ Βλάτσιλ** (τσεχικά: *František Vláčil*, 19 Φεβρουαρίου 1924 - 28 Ιανουαρίου 1999) ήταν Τσέχος βραβευμένος σκηνοθέτης, σεναριογράφος ζωγράφος και γραφίστας. Είναι ιδιαίτερα γνωστός για την ταινία του *[[Μαρκέτα Λαζάροβα]]*, η οποία θεωρείται μία από τις σπουδαιότερες τσεχικές ταινίες όλων των εποχών.
## Βιογραφία
Ο Φράντισεκ Βλάτσιλ γεννήθηκε στις 19 Φεβρουαρίου του 1924 στο Τσέσκι Κεσίν, της Τσεχοσλοβακίας. Το 1945 ξεκίνησε να σπουδάζει καλλιτεχνικά και ιστορία τέχνης, στο Πανεπιστήμιο Μασάρικ, στο Μπρνο, έως το 1951, όπου και αποφοίτησε. Κατόπιν, άρχισε να έχει ενδιαφέρον για τον κινηματογράφο και άρχισε να ασχολείται με ντοκιμαντέρ κινουμένων σχεδίων, αλλά και προπαγανδιστικά μικρού μήκους βίντεο, για τον Στρατό. Αν και όπως είπε και ο ίδιος ότι ποτέ δε σπούδασε κινηματογράφο, το 1960 κυκλοφόρησε η πρώτη ταινία, μετά από κάποια ντοκιμαντέρ, ονόματι *Holubice*.

Το 1962 κυκλοφόρησε την ταινία *Ďáblova past*. Ενώ το 1967, κυκλοφόρησε την ταινία *[[Μαρκέτα Λαζάροβα]]*, η οποία ήταν βασισμένη σε μυθιστόρημα του Βλαντισλάβ Βαντσούρα. Η ταινία αυτή, θεωρείται μία από τις πιο σημαντικές του, ενώ έχει χαρακτηριστεί και ως αριστούργημα. Μάλιστα, σε ψηφοφορία που έγινε στην Τσεχία, το 1998, ψηφίστηκε η καλύτερη τσεχική ταινία όλων των εποχών, από κριτικούς και αρθρογράφους.  Η ταινία τοποθετείται την εποχή του Μεσαίωνα, σε ακαθόριστο χρονικά σημείο του. To 1969, θα κυκλοφορήσει άλλη γνωστή ταινία του το *[[Adelheid]]*.

Ο Βλάτσιλ θα συνεχίσει να σκηνοθετεί και στις επόμενες δύο δεκαετίες. Η τελευταία του ταινία, κυκλοφόρησε το 1987, με τίτλο *Mág*. Ενώ το 1985, θα κάνει την πρώτη του και τελευταία του τηλεοπτική δουλειά, με τη τηλεταινία, *Albert*. Ο Βλάτσιλ απεβίωσε στις 28 Ιανουαρίου του 1999, στην Πράγα.
## Διακρίσεις
Το κινηματογραφικό του ντεμπούτο, το 1960, με την ταινία *Holubice*, ήταν επιτυχημένο, καθώς η ταινία εισήχθη στο Φεστιβάλ Κινηματογράφου Βενετίας. Ενώ άλλη μία υποψηφιότητα είχε και το 1967, για την ταινία *[[Μαρκέτα Λαζάροβα]]*, στο Φεστιβάλ Καρλόβι Βάρι. Την προηγούμενη φορά που υπήρξε υποψήφια ταινία του σε αυτό το φεστιβάλ, είχε κερδίσει, το 1978, με το *Stíny horkého léta*. Στο ίδιο Φεστιβάλ τιμήθηκε το 1998 για τη συνολική του προσφορά στον παγκόσμιο κινηματογράφο. Το 1990, με την ταινία *[[Adelheid (ταινία)|Adelheid]]*, κέρδισε στο Φεστιβάλ Κινηματογράφου Πίλσεν. Τέλος, το 1994, έλαβε κι ένα βραβείο από το Φεστιβάλ Lion της Τσεχίας. 

## Παραπομπές


## Εξωτερικοί σύνδεσμοι
* Φράντισεκ Βλάτσιλ στο MUBI
* František Vláčil at Kinoblog (web archive)
* "Out of the past: Frantisek Vlácil" at Sight & Sound (web archive)

Κατηγορία:Τσέχοι σεναριογράφοι
Κατηγορία:Γραφίστες
Κατηγορία:Τσέχοι σκηνοθέτες κινηματογράφου
Κατηγορία:Τσεχοσλοβάκοι σκηνοθέτες κινηματογράφου
Κεντρική Επιτροπή Στόλου Βαλτικής

Η **Κεντρική Επιτροπή του Στόλου της Βαλτικής** (Τσέντρομπαλτ), Ρωσικά: Центральный комитет Балтийского флота (ЦКБФ, Центробалт), ήταν η επιτροπή για τον συντονισμό των δραστηριοτήτων των επιτροπών των ναυτών του Ρωσικού Στόλου της Βαλτικής. Ιδρύθηκε τις 11-13 Μαΐου (28-30 Απριλίου, με το παλιό ημερολόγιο) 1917, μετά την Φεβρουαριανή Επανάσταση. Ο πρώτος πρόεδρός της ήταν ο Πάβελ Ντιπένκο. Τον Δεκέμβριο η θέση του Αρχιστράτηγου του Στόλου της Βαλτικής και του επιτελείου του καταργήθηκαν, και η Τσέντρομπαλτ ανέλαβε πλήρη αρμοδιότητα επί του Στόλου. Τον Ιανουάριο του 1918, η 5η συνέλευση της Τσέντρομπαλτ έγινε υπό την κυριαρχία των Αναρχικών. Η Τσέντρομπαλτ καταργήθηκε στις 13 Φεβρουαρίου (31 Ιανουαρίου) 1918 λόγω της εισαγωγής της νέας δομής: του Συμβουλίου των Επιτρόπων του Στόλου της Βαλτικής.

## Παραπομπές


Κατηγορία:Ρωσική Επανάσταση
Χο Τσι Μιν ΦΚ

Η **Χο Τσι Μιν ΦΚ ΦΚ** είναι βιετναμέζικη ποδοσφαιρική ομάδα. Εδρεύει στην πόλη Χο Τσι Μινχ, Β. Ο σύλλογος αγωνίζεται στη V.League 1, το υψηλότερο επίπεδο του βιετναμέζικου ποδοσφαίρου, από το 2017.

Κατηγορία:Ποδοσφαιρικές ομάδες Βιετνάμ
Κατηγορία:Ιδρύσεις ποδοσφαιρικών ομάδων το 1975
65537-γωνο

Στη γεωμετρία, το **65537-γωνο** είναι ένα πολύγωνο με 65537 πλευρές. Το άθροισμα των εσωτερικών γωνιών οποιουδήποτε μη αυτοτεμνόμενου 65537-γώνου είναι 23,592,600°.

## Κανονικό 65537-γωνο
Ένα *κανονικό 65537-γωνο*, με πλευρά μήκους *t*, έχει εμβαδόν:
:A = \frac{65537}{4} t^2 \cot \frac{\pi}{65537}

Ένα πλήρως κανονικό 65537-γωνο δεν ξεχωρίζει οπτικά από έναν  κύκλο και η περίμετρός του διαφέρει από εκείνη του εγγεγραμμένου κύκλου του περίπου κατά 15 μέρη ανά δισεκατομμύριο.

## Κατασκευή
Το κανονικό 65537-γωνο (που όλες οι πλευρές του είναι ιδίου μήκους και όλες οι γωνίες του είναι ίσες) έχει αρκετό ενδιαφέρον ως κατασκευάσιμο πολύγωνο, διότι μπορεί να κατασκευαστεί με κανόνα και διαβήτη. Αυτό οφείλεται στο γεγονός ότι το 65537 είναι πρώτος αριθμός Φερμά, ο οποίος είναι της μορφής 2(2*n*)&nbsp;+&nbsp;1 (στην περίπτωση αυτή *n*&nbsp;=&nbsp;4). Έτσι, οι τιμές \cos \frac{\pi}{65537} και \cos \frac{2\pi}{65537} είναι 32768 μοιρών αλγεβρικοί αριθμοί και όπως όλοι οι κατασκευάσιμοι αριθμοί μπορεί να γραφτούν χρησιμοποιώντας τετραγωνικές ρίζες και όχι ρίζες υψηλότερης τάξης.

Αν και από το 1801 ήταν γνωστό στον Καρλ Φρίντριχ Γκάους ότι ήταν κατασκευάσιμο το κανονικό 65537-γωνο, οι πρώτες σαφείς κατασκευές του δόθηκαν από τον Γιόχαν Γκούσταβ Χέρμες το 1894, και καθώς η κατασκευή είναι πολύ περίπλοκη, δαπάνησε 10 χρόνια για την ολοκλήρωση του 200 σελίδων χειρογράφου του.

Μια άλλη μέθοδος περιλαμβάνει τη χρήση το πολύ 1332 κύκλων Καρλάιλ (τα πρώτα στάδια αυτής της μεθόδου απεικονίζονται παρακάτω). Αυτή η μέθοδος αντιμετωπίζει πρακτικά προβλήματα, όπως ότι ένας από αυτούς τους κύκλους Καρλάιλ λύνει την τετραγωνική εξίσωση *x*2&nbsp;+&nbsp;*x*&nbsp;&minus;&nbsp;16384&nbsp;=&nbsp;0 (το 16384 ισούται με 214).

Αρχείο:Regular 65537-gon First Carlyle Circle.gif

## Συμμετρία
Το κανονικό 65537-γωνο έχει συμμετρία Dih<sub>65537</sub>, τάξης 131074. Καθώς το 65537 είναι πρώτος αριθμός υπάρχει μία υποομάδα με διεδρική συμμετρία Dih1, και δύο κυκλικές ομάδες συμμετρίας: Z65537 και Z1.

## 65537-γραμμα
Το **65537-γραμμα** είναι ένα αστεροειδές πολύγωνο με 65537 πλευρές. Καθώς το 65537 είναι πρώτος αριθμός, υπάρχουν 32767 κανονικές μορφές που παράγονται από τα σύμβολα Schläfli {65537/*n*} για όλους του φυσικούς αριθμούς 2&nbsp;≤&nbsp;*n*&nbsp;≤&nbsp;32768, δεδομένου ότι:
:\left\lfloor \frac{65537}{2} \right\rfloor = 32768

## Παραπομπές


## Βιβλιογραφία
* Robert Dixon, *Mathographics*, New York: Dover, 1991, p.&nbsp;53.
* Benjamin Bold, *Famous Problems of Geometry and How to Solve Them*, New York: Dover, 1982, p.&nbsp;70. ISBN 978-0-4862-4297-2
* H. S. M. Coxeter, *Introduction to Geometry*, 2nd&nbsp;ed. New York: Wiley, 1969. Chapter 2, Regular polygons.
* Leonard Eugene Dickson, *Constructions with Ruler and Compasses; Regular Polygons*, Ch.&nbsp;8 in Monographs on Topics of Modern Mathematics.
* J. W. A. Young ed. *Relevant to the Elementary Field*, New York: Dover, 1955, pp.&nbsp;352–386.

## Εξωτερικοί σύνδεσμοι
* 

Κατηγορία:Πολύγωνα
Κατηγορία:Ευκλείδεια επιπεδομετρία
Βασίλειος

Το όνομα **Βασίλειος** μπορεί να αναφέρεται στα παρακάτω λήμματα:

## Πατριάρχες Κωνσταντινούπολης
*Πατριάρχης Βασίλειος Α΄, (970- 974).
*Βασίλειος Β΄ Καματηρός, (1183 - 1186).
*Πατριάρχης Βασίλειος Γ΄, (1846 - 1929).

## Αυτοκράτορες του Βυζαντίου
*Βασίλειος Α΄, (811-886).
*Βασίλειος Β´ ο Βουλγαροκτόνος, (958 - 1025).

## Βασιλείς και πρίγκιπες της Ρωσίας
*Βασίλειος Α΄ της Μόσχας, (1389 - 1425).
*Βασίλειος Β΄ της Μόσχας, (1415 - 1462).
*Βασίλειος Γ΄ της Ρωσίας, (1479 - 1533).
*Βασίλειος Δ΄ της Ρωσίας, (1552 - 1612).

## Άλλα πρόσωπα
*Βασίλειος Καισαρείας, γνωστός ως Μέγας ή Άγιος Βασίλειος.
*Βασίλειος Ιεροσολύμων, Πατριάρχης Ιεροσολύμων (820 - 833).
*Βασίλειος Μέγας Κομνηνός, ή Βασίλειος Α' Μέγας Κομνηνός, αυτοκράτορας της Τραπεζούντας (  -1340).

## Δείτε επίσης
*Άγιος Βασίλειος (σελίδα αποσαφήνισης τοπωνυμίων).
Δ΄ Εθνική ποδοσφαίρου ανδρών 1985-86

Η **Εθνική Ερασιτεχνική Κατηγορία 1985–1986** διοργανώθηκε με τη συμμετοχή 131 ομάδων, οι οποίες χωρίστηκαν σε 7 ομίλους. Ήταν η 4η περίοδος της Εθνικής Ερασιτεχνικής Κατηγορίας ως τέταρτο τη τάξει πρωτάθλημα του ελληνικού ποδοσφαίρου. Οι πρώτοι κάθε ομίλου εξασφάλισαν την άνοδό τους στην Γ΄ Εθνική Κατηγορία και οι 7 έως 9 τελευταίες ομάδες κάθε ομίλου υποβιβάστηκαν στα τοπικά πρωταθλήματα.

## Βαθμολογίες
### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

 O Μακεδονικός Σιάτιστας κατετάγη τελευταίος με 2 αγώνες να απομένουν, αφού κρίθηκε ένοχος για στημένο παιχνίδι.

### 6ος Όμιλος

### 7ος Όμιλος

## Πηγές

*«Greece - List of Fourth Level Final Tables, 1985/86», rsssf.com, Alexander Mastrogiannopoulos

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1985-1986
Άγιος Στέφανος Αυλιωτών Κέρκυρας

Ο **Άγιος Στέφανος Αυλιωτών**, γνωστός και ως **Άγιος Στέφανος Εσπερίων**, είναι παραθαλάσσιο χωριό στη βορειοδυτική ακτή της Κέρκυρας στα Επτάνησα. Σύμφωνα με την απογραφή του 2011 έχει 176 κατοίκους.

## Γενικά στοιχεία
Ο Άγιος Στέφανος βρίσκεται ανάμεσα στα χωριά Αρίλλας και Αυλιώτες σε απόσταση 35 χλμ. ΒΔ. από την πόλη της Κέρκυρας. Από το λιμάνι του Αγίου Στεφάνου φεύγουν πλοία για τα Διαπόντια νησιά (Ερείκουσα, Μαθράκι, Οθωνοί) και αποτελεί το επίνειο της περιοχής των Αυλιωτών.

Ως οικισμός αναφέρεται επίσημα το 1971 να απογράφεται στην τότε κοινότητα Αυλιωτών. Το 1997 με το ΦΕΚ 244Α - 04/12/1997 αποσπάται από την κοινότητα Αυλιωτών και προσαρτάται στον τότε δήμο Εσπερίων. Σύμφωνα με το σχέδιο Καλλικράτης και μετά την τροποποίησή του το 2019, μαζί με την Αγία Πελαγία, τους Αυλιώτες, τους Γαρνάδες, τους Κουκουνικάδες και τη Στάουσα αποτελούν την τοπική κοινότητα Αυλιωτών που υπάγεται στη δημοτική ενότητα Εσπερίων του δήμου Βόρειας Κέρκυρας.

## Απογραφές πληθυσμού

## Δείτε επίσης
Στην Κέρκυρα υπάρχουν οι συνώνυμοι οικισμοί: Άγιος Στέφανος Θιναλίου και Άγιος Στέφανος Κασσωπαίων.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Γυμνάσιο αρχαίας Ολυμπίας

Το **Γυμνάσιο αρχαίας Ολυμπίας** βρισκόταν στον αρχαιολογικό χώρο της Ολυμπίας στα βορειοδυτικά και έξω από τον ιερό περίβολο της Άλτεως, δίπλα στην κοίτη του ποταμού Κλαδέου και ανήκει στο ίδιο συγκρότημα με την παλαίστρα. Ήταν ο χώρος διεξαγωγής  των προπονήσεων των αθλητών στα αγωνίσματα του δρόμου και του πεντάθλου, τα οποία παλαιότερα γίνονταν στην ίδια περιοχή, αλλά στην ύπαιθρο. Η τελική διαμόρφωση έγινε στα ελληνιστικά χρόνια, και το κτήριο που σώζεται σήμερα χρονολογείται στο 2ο αι. π.Χ.
## Περιγραφή και ιστορικά στοιχεία
Το **Γυμνάσιο αρχαίας Ολυμπίας** ήταν ένα μεγάλο περίκλειστο μακρόστενο κτίσμα, το οποίο είχε στο κέντρο του μια ευρύχωρη αυλή με δωρικές στοές στις τέσσερις πλευρές του. Η δυτική του πλευρά έχει παρασυρθεί από τον ποταμό Κλαδέο και πιθανολογείται, ότι αποτελείτο από δωμάτια, που χρησίμευαν ως καταλύματα των αθλητών. Στην ανατολική στοά υπήρχε εξωτερικός τοίχος με διπλή εσωτερική δωρική κιονοστοιχία από 66 κίονες και προς την αυλή μια δεύτερη κιονοστοιχία από 60 κίονες. Το συνολικό μήκος της στοάς αυτής ήταν ίσο με το μήκος του ολυμπιακού σταδίου έτσι ώστε οι αθλητές του δρόμου να προπονούνται ακριβώς στην ίδια απόσταση. Η προπόνηση των αθλητών στα αγωνίσματα του ακοντίου και του δίσκου γινόταν στο μεγάλο υπαίθριο χώρο του γυμνασίου, με διαστάσεις 220 μέτρα μήκος και 100 μέτρα πλάτος. Η νότια πλευρά του Γυμνασίου ακουμπούσε στην παλαίστρα ενώ η βόρεια δεν έχει ακόμη ερευνηθεί .

## Σύμφωνα με τον Παυσανία

## Έκθεση Φωτογραφιών

## Παραπομπές


## Δείτε επίσης

* 

## Εξωτερικοί σύνδεσμοι
* Επέκταση ανασκαφών στην ανατολική στοά του Γυμνασίου από το mixanitouxronou.gr, 10/07/2014

Κατηγορία:Αρχαία Ολυμπία
Π.Α.Ο. Κρουσώνα

Ο **Ποδοσφαιρικός Αθλητικός Όμιλος Κρουσώνα**, ή **Π.Α.Ο. Κρουσώνα**, είναι αθλητικός σύλλογος που δραστηριοποιείται στο άθλημα του ποδοσφαίρου και εδρεύει στον Κρουσώνα του νομού Ηρακλείου. Ο σύλλογος ιδρύθηκε το 1968 και τα χρώματά του είναι το μαύρο και το λευκό.

## Ιστορία
Η ομάδα ανήκει στην Ε.Π.Σ. Ηρακλείου, στις διοργανώσεις της οποίας αγωνιζόταν μέχρι το 2006 που κατέκτησε το πρωτάθλημα και την άνοδο στη Δ΄ Εθνική της περιόδου 2006-07. Στην 4η κατηγορία αγωνίστηκε για 7 συνεχόμενες περιόδους, ώσπου το 2012–13 τερμάτισε στη 2η θέση στον όμιλό της και εκμεταλλευόμενη την αναδιάρθρωση των κατηγοριών εξασφάλισε τη συμμετοχή στη Γ΄ Εθνική για την περίοδο 2013–14. Στη Γ΄ Εθνική αγωνίστηκε για τρεις συνεχόμενες περιόδους, μέχρι την περίοδο 2015–16 που υποβιβάστηκε και επέστρεψε μετά απο μια δεκαετία στο τοπικό πρωτάθλημα.

Την αγωνιστική περίοδο 2022–23 κατέκτησε το Κύπελλο Ε.Π.Σ. Ηρακλείου για πρώτη φορά στην ιστορία του, επικρατώντας με 6-4 στη διαδικασία των πέναλτι (1-1 κανονική διάρκεια και παράταση) του Γιούχτα, ο οποίος ήταν πρωταθλητής Γ΄ Εθνικής.

## Τίτλοι – Διακρίσεις
* Πρωτάθλημα Α1 Κατηγορίας ΕΠΣ Ηρακλείου (1): 2005-06
* Κύπελλο ΕΠΣ Ηρακλείου (1): 2023
** Φιναλίστ (2): 2006, 2009

## Παραπομπές


## Εξωτερικοί σύνδεσμοι
* Ο Π.Α.Ο. Κρουσώνα στην Ε.Π.Σ. Ηρακλείου

Κατηγορία:Αθλητικοί σύλλογοι Ηρακλείου
Κατηγορία:Ιδρύσεις αθλητικών συλλόγων το 1968
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1968
Δημήτρης Δημόπουλος

Το όνομα **Δημήτρης Δημόπουλος** μπορεί να αναφέρεται στον:

* Δημήτριος Δημόπουλος, γιατρός και πολιτικός
* Δημήτρης Δημόπουλος, διευθυντής ορχήστρας
* Δημήτρης Δημόπουλος, σταντ-απ κωμικός και ηθοποιός
Clean Your Clock

***Clean Your Clock*** είναι ο τίτλος του ζωντανά ηχογραφημένου άλμπουμ και DVD του βρετανικού χέβι μέταλ συγκροτήματος Motörhead, το οποίο κυκλοφόρησε στις 27 Μαΐου 2016 μέσω της δισκογραφικής εταιρείας "UDR".

Η συγκεκριμένη κυκλοφορία πραγματοποιήθηκε εις μνήμη του τραγουδιστή, μπασίστα και ηγετικού μέλους του συγκροτήματος, Ίαν "Lemmy" Κίλμιστερ, ο οποίος απεβίωσε από καρκίνο στις 28 Δεκεμβρίου 2015.

Οι ηχογραφήσεις του "*Clean Your Clock*" προέρχονται από τις εμφανίσεις του συγκροτήματος στο "Zenith" του Μονάχου στις 20 και 21 Νοεμβρίου 2015, συναυλίες οι οποίες ήταν και οι τελευταίες που έδωσαν οι Motörhead στην καριέρα τους.

Το άλμπουμ σκαρφάλωσε στη δεύτερη θέση των γερμανικών τσαρτ και το Top-10 στην Αυστρία και τη Φινλανδία, ενώ έδωσε στους Motörhead ένα ακόμη βρετανικό Top-40.

## Τραγούδια
# **Live Intro**
# **Bomber** *(Kilmister, Clarke, Taylor)* - 3:35
# **Stay Clean** *(Kilmister, Clarke, Taylor)* - 3:20
# **Metropolis** *(Kilmister, Clarke, Taylor)* - 4:10
# **When the Sky Comes Looking for You** *(Kilmister, Campbell, Dee)* - 3:46
# **Over the Top** *(Kilmister, Clarke, Taylor)* - 2:53
# **Guitar Solo** *(Campbell)* - 1:59
# **The Chase is Better Than the Catch** *(Kilmister, Clarke, Taylor)* - 5:08
# **Lost Woman Blues** *(Kilmister, Campbell, Dee)* - 4:43
# **Rock it** *(Kilmister, Robertson, Taylor)* - 3:08
# **[[Orgasmatron (τραγούδι)|Orgasmatron]]** *(Kilmister, Burston, Campbell, Gill)* - 5:47
# **Doctor Rock** *(Kilmister, Burston, Campbell, Gill)* - 8:57
# **Just 'Cos You Got the Power** *(Kilmister, Burston, Campbell, Taylor)* - 5:57
# **No Class** *(Kilmister, Clarke, Taylor)* - 4:20 - 3:13
# **[[Ace of Spades (τραγούδι)|Ace of Spades]]** *(Kilmister, Clarke, Taylor)* - 3:50
# **Whorehouse Blues** *(Kilmister, Campbell, Dee)* - 4:36
# **[[Overkill (τραγούδι, Motörhead)|Overkill]]** *(Kilmister, Clarke, Taylor)* - 8:59

## Θέσεις τσαρτ
***Clean Your Clock*** *(άλμπουμ)*

***Επίσημη κυκλοφορία: [[27 Μαΐου]] [[2016]]***

## Τα μέλη του συγκροτήματος
Το "*Clean Your Clock*" ηχογραφήθηκε από τους εξής μουσικούς:
* Lemmy - μπάσο, φωνητικά
* Φιλ Κάμπελ - κιθάρα
* Μίκι Ντι - τύμπανα

## Παραπομπές


## Πηγές
* Motörhead - Clean Your Clock - Encyclopaedia Metallum
* Motorhead's 'Clean Your Clock' - Ultimate Classic Rock
* Motorhead's Final Tour Featured on 'Clean Your Clock' Live Album - Rolling Stone 

Κατηγορία:Δισκογραφία των Motörhead
Κατηγορία:Άλμπουμ του 2016
Πάντα τα έθνη

Το περιοδικό «**Πάντα τα έθνη**» (ή «Πάντα τά ἔθνη», «All Nations») είναι τρίμηνο έντυπο της Εκκλησίας της Ελλάδος που παρουσιάζει θέματα, ειδήσεις, τοποθετήσεις, σχετικά με την ορθόδοξη ιεραποστολή σε όλο τον κόσμο.

Απευθύνεται σε φίλους, συνδρομητές και στους δωρητές του συγκεκριμένου έργου της Εκκλησίας.
* Πληροφορεί υπεύθυνα για το ιεραποστολικό έργο που ασκεί σήμερα η Ορθόδοξη Εκκλησία.
* Περιγράφει το περιβάλλον μέσα στο οποίο ασκείται Ιεραποστολή.
* Τονίζει την αναγκαιότητα για μια ουσιαστική ιεραποστολική μαρτυρία σ' όλο τον κόσμο.

Εκδόθηκε αρχικά το 1981 από τον Αναστάσιο Γιαννουλάτο, τότε Γενικό Διευθυντή της Αποστολικής Διακονίας, και του δόθηκε η μορφή με την οποία κυκλοφορεί έκτοτε.
Υπό την επίβλεψη του Αναστασίου Γιαννουλάτου συνέχισε μέχρι το 1992, οπότε αυτός αποχώρησε αναλαβμάνοντας καθήκοντα στην εκκλησία της Αλβανίας. Έκτοτε και μέχρι σήμερα υπεύθυνος κυκλοφορίας του είναι ο εκάστοτε Γενικός Διευθυντής της Αποστολικής Διακονίας Εκκλησίας της Ελλάδος, ενώ την ευθύνη της ύλης έχει το Γραφείο Εξωτερικής Ιεραποστολής.

Έχει βραβευθεί από την Ακαδημία Αθηνών.

## Εξωτερικοί σύνδεσμοι
* Πάντα τα Έθνη (επίσημος ιστότοπος του περιοδικού)
* Αρχείο προηγούμενων τευχών

Παντα τα εθνη
Χέρρι μετ ντε Μπλες

Ο **Χέρρι μετ ντε Μπλες** (φλαμανδικά: **Herri met de Bles** (επίσης γνωστός και ως Henri Blès, Herri de Dinant, Herry de Patinir, και *Civetta*, περ. 1510 - περ. 1555-1560) ήταν Φλαμανδός μανιεριστής ζωγράφος ειδικευόμενος στην τοπιογραφία, γεννημένος είτε στο Μπουβίν είτε στο Ντινάν (και οι δύο πόλεις σήμερα ανήκουν στο Βέλγιο).

## Βιογραφία

Λίγα στοιχεία είναι με βεβαιότητα γνωστά σχετικά με τον βίο του καλλιτέχνη. Πιστεύεται ότι ταυτίζεται με κάποιον Χέρρι ντε Πατινίρ, ο οποίος έγινε μέλος στη Συντεχνία του Αγίου Λουκά της Αμβέρσας το 1535 ως ζωγράφος. Πιθανόν να είχε κάποια σχέση με τον επίσης τοπιογράφο Γιοάχιμ Πατινίρ, αν και δεν πρέπει να εκπαιδεύτηκε από αυτόν λόγω της μεγάλης διαφοράς ηλικίας.

Ίσως να επισκέφθηκε την Ιταλία, αλλά δεν υπάρχει τεκμηριωμένη απόδειξη γι' αυτό. Το έργο του ήταν δημοφιλές στην Ιταλία, όπου ήταν γνωστός ως *Civetta* (= ιταλ. κουκουβάγια), λόγω της μικρής κουκουβάγιας που εμφανίζεται συχνά στους πίνακές του, συνήθως στην κουφάλα ενός δένδρου ή σε κοιλότητα ανάμεσα σε βράχια. Ο βιογράφος του 17ου αιώνα Κάρελ φαν Μάντερ θεωρούσε αυτό το μοτίβο ως την υπογραφή του. Το όνομά του, *Herri met de Bles*, αποδίδεται από τα φλαμανδικά ως *Ο Χέρρι με τη λάμψη* και του αποδόθηκε χάρη στο χαρακτηριστικό κατάλευκο τσουλούφι στο μέτωπό του του.

## Έργο

Συνέβαλε, μαζί με τον Γιοάχιμ Πατινίρ, στο ξεχωριστό ύφος της τοπιογραφίας της Αναγέννησης στον βορρά, που συνδύαζε μικρές ιστορικές ή θρησκευτικές σκηνές σε συνθέσεις με προοπτική και ατμοσφαιρικά εφέ. Και οι δύο καλλιτέχνες ζωγράφιζαν τοπία με γωνία θέασης από μεγάλο ύψος και βραχώδεις μάζες. Δεν αποσκοπούσαν στη ρεαλιστική απεικόνιση, όσο στην απόδοση της ατμόσφαιρας. Ο Χέρρι μετ ντε Μπλες περιλάμβανε πάντα μερικές μικρές μορφές, απασχολούμενες σε εργασίες εξόρυξης, ή κάποιου θρησκευτικού επεισοδίου ή σε δραστηριότητες της καθημερινής ζωής, όπως οι αγροτικές εργασίες ή το εμπόριο.

Τα τοπία του διαφέρουν από του Πατινίρ σε αρκετά σημεία: Τα έργα του ντε Μπλες παρουσιάζουν τοπία στο προσκήνιο με χαλαρή σύνθεση και μεγαλύτερη λεπτομέρεια. Η επιλογή των χρωμάτων είναι λιγότερο πλούσια σε σχέση με του Πατινίρ.

Μαζί με την ομάδα των καλλιτεχνών της Αμβέρσας, οπαδούς του Ιερώνυμου Μπος, στους οποίους περιλαμβάνονταν οι Γιαν Μαντάιν. Πίτερ Χάους και Γιαν Βέλλενς ντε Κοκ ο ντε Μπλες συνέχισε την παράδοση απεικόνισης φανταστικών σκηνών στον μανιερισμό του Βορρά.

## Δείτε επίσης
* Κατάλογος Φλαμανδών ζωγράφων

## Παραπομπές


## Πηγές
* Norman E. Muller (Ed.): *Herri met de Bles: Studies and Explorations of the World Landscape Tradition*. Brepols, Turnhout 1998, ISBN 0-943012-25-2
* Michel Weemans. "Herri met de Bles's sleeping peddler: an exegetical and anthropomorphic landscape". *Art Bulletin*, Sept 2006.
* Weemans, Michel. "Herri Met de Bles's Way to Calvary: A Silenic Landscape," *Art History*, 32,2 (2009), 307-331.

## Εξωτερικοί σύνδεσμοι
*Long note on ''Landscape with the Conversion of Saul on the Road to Damascus'', ca. 1545, Oberlin College 
*Web Gallery of Art: Paintings by Herri met de Bles 

Κατηγορία:Φλαμανδοί ζωγράφοι